als_Latn dik_Latn tur_Latn
Në vitin 2007, kur Barack Obama ishte akoma Senator nga Illinios, u prezantua për herë të parë me një iPhone origjinal, gjatë një takimi privat me të ndjerin Steve Jobs, ish-shefi ekzekutiv i Apple-it. Në atë kohë Barack Obama ishte pretendenti kryesor për të marrë postin e presidentit të SHBA-së, sidomos pas mbajtjes së fjalimit të famshëm në vitin 2004 tek kuvendi kombëtar.
Obama parashikoi që atëherë triumfin që do të ketë iPhone. “Nëse do të ishte e ligjshme, do të blija një pjesë të konsiderueshme të aksioneve të Apple-it. Kjo pajisje do të namin,” kishte deklaruar Obama në atë kohë.
Ky tregim është bërë pjesë e librit biografik të David Axelrod, i titulluar “Besimtar: 40 vitet e mia në politikë”. Ish-këshilltari politik i Presidentit Obama, Axelrod, ka ndarë me lexuesin disa histori interesante, nga koha kur ekonomia e shtetit dhe sistemi financiar kishte pësuar rënie në vitin 2008, dhe shtrihet deri në rizgjedhjen e dytë. Nëse Obama do të investonte tek Apple në atë kohë, me siguri që do të ishte bërë një sipërmarrës shumë i madh.
(Herë të lexuara: 173)
als_Latn als_Latn als_Latn als_Latn